Diari Oficial de la Generalitat Valenciana


Sumari del DOGV 6431, del 04-01-2011 (2010/11455)

Notificació de la sentència dictada en el procediment de filiació número 383/2009.
----------------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11913


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de filiació número 383/2009. [2010/11431]  
En aquest procediment de filiació número 383/2009, seguit a instàncies de Tania Cerdá Heredia, contra Francisco Antonio Cantero Monsálvez i Muzaffar Ahmad, s'ha dictat la sentència, que té l'encapçalament i dispositiva, literalment, com segueix:  
«Sentència número 129/2010  
Quart de Poblet, 17 de setembre de 2010  
Ivana María Aragó Honrubia, jutgessa del Jutjat de Primera Instància i Instrucció número 3 de Quart de Poblet, he vist les actuacions seguides amb el número 383/2009, sobre una acció d'impugnació de filiació matrimonial, promogudes per Tania Cerdá Heredia, representada per la procuradora dels tribunals, Elvira Canet Castellá i assistida pel lletrat, Javier C. Robles Mons, contra Muzaffar Ahmar, el qual ha sigut declarat en situació processal de rebel·lia. Al seu torn, aquestes actuacions han sigut seguides per Tania María Cerdá Heredia, amb l'assistència i representació indicades, sobre una acció de reclamació de la filiació paterna no matrimonial, contra el demandat, Francisco Antonio Cantero Monsálvez, igualment declarat en situació processal de rebel·lia; hi ha intervingut el Ministeri Fiscal, representat per Eusebio Olarte Madero.  
Dispositiva  
Estime la demanda interposada per la representació processal de Tania María Cerdá Heredia, contra Muzaffar Ahmad i contra Francisco Antonio Cantero Monsálvez, i declare que el menor, Aarón Ahmad Cerdá, nascut el dia 4 de març de 2007, no és el fill biològic de Muzaffar Ahmad, sinó que aquest menor és fill biològic no matrimonial del demandat, Francisco Antonio Cantero Monsálvez i de l'actora, Tania María Cerdá Heredia. En conseqüència, pertoca modificar la inscripció del naixement del menor, fent-n'hi constar la condició de fill no matrimonial de les persones esmentades, i imposant-li el primer cognom del pare i el primer de la mare, i queda el nom del menor amb el tenor següent: Aarón Cantero Cerdá.  
Una vegada siga ferma aquesta sentència, oficieu-la al registre civil corresponent per a realitzar-hi les inscripcions i rectificacions pertinents.  
Cada part ha de pagar les costes causades a instàncies seues i les comunes a mitges.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional quinzena de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2, 3.b, per a la interposició del recurs d'apel·lació cal constituir un dipòsit de 50 €, i sense aquest requisit no serà admés. El dipòsit es constituirà amb la consignació de l'import en el compte d'aquest Jutjat a l'entitat Banesto número 4537/0000/89/0383/09; cal acreditar aquesta consignació en interposar el recurs.  
Aquesta és la sentència, que pronuncie, mane i firme».  
I atés que el demandat esmentat, Muzaffar Ahmad, es troba en parador desconegut, expedisc aquest edicte a fi que li valga de notificació de forma deguda.  
Quart de Poblet, 20 de setembre de 2010.- El secretari judicial: José Víctor Sanz Gordón.